S-51/2013

Mál þetta sem dómtekið var 18. september sl. höfðaði lögreglustjórinn á Vestfjörðum með ákæru 27. ágúst 2013 á hendur ákærða;

„I-kk-þgf Ó-kk-þgf I-kk-þgf, kt. [...], Stórholti 17, Ísafirði

I.

fyrir umferðarlagabrot, með því að hafa fimmtudagskvöldið 5. júlí 2012 eða aðfaranótt föstudagsins 6. júlí 2012, tekið bifreiðina SK-379, sem er í eigu Golfklúbbs Ísafjarðar, kt. [...], ófrjálsri hendi þar sem hún stóð fyrir utan golfskála Golfklúbbs Ísafjarðar í Tungudal í Skutulsfirði og ekið henni þaðan, án þess að hafa öðlast ökuréttindi, eftir Skógarbraut, svo eftir Djúpvegi (vegur nr. 61), og að Kambsnesi í Álftafirði, þar sem hann stöðvaði bifreiðina við malarhaug.

II.

fyrir umferðarlagabrot, með því að hafa að kvöldi þriðjudagsins 4. desember 2012, ekið bifreiðinni SF-379 (með einkanúmerinu ALLI), norður Austurveg á Ísafirði og að versluninni Hamraborg, sem stendur við Hafnarstræti 7, þar sem hann stöðvaði aksturinn, án þess að hafa öðlast ökuréttindi.

III.

fyrir eignaspjöll, með því að hafa, aðfaranótt laugardagsins 2. febrúar 2013, kveikt í peysu í sinnu eigu sem lá á jörð upp við vegg á norðausturhorni verslunar N1 hf., kt. [...], við Hafnarstræti 21 á Ísafirði, með þeim afleiðingum að yfirborð og klæðning veggjarins skemmdist.

Telst ákæruliður I. varða við 1. mgr. 259. gr. almennra hegningarlaga nr. 19/1940, ásamt síðari breytingum og 1. mgr. 48. gr., sbr. 1. mgr. 100. gr. umferðarlaga nr. 50/1987, ásamt síðari breytingum.

Telst ákæruliður II. varða við 1. mgr. 48. gr., sbr. 1. mgr. 100. gr. umferðarlaga nr. 50/1987, ásamt síðari breytingum.

Telst ákæruliður III. varða við 1. mgr. 257. gr. almennra hegningarlaga nr. 19/1940, ásamt síðari breytingum.“

Þess er krafist að ákærði verði dæmdur til refsingar og greiðslu alls sakarkostnaðar.

N1 hf., kt. [...], hefur í málinu uppi bótakröfu vegna ákæruliðar III. og krefst þess að ákærða, I-kk-þgf Ó-kk-þgf I-kk-þgf, kt. [...], verði gert að greiða N1 hf., skaðabætur samtals að fjárhæð 320.000 krónur auk vaxta samkvæmt 8. gr. laga um vexti og verðtryggingu nr. 38/2001, frá 2. febrúar 2013 til þess dags er mánuður er liðinn frá því að krafan var birt ákærða en frá þeim degi með dráttarvöxtum samkvæmt 9. gr., sbr. 1. mgr. 6. gr. sömu laga til greiðsludags. Þá er þess jafnframt krafist að ákærða verði gert að greiða N1 hf. málskostnað að skaðlausu, samkvæmt síðar framlögðum málskostnaðarreikningi, fyrir að halda fram bótakröfu í málinu.

I

Fyrirkall í máli þessu var gefið út 4. september 2013 og birt fyrir ákærða 13. sama mánaðar. Ákærði kom fyrir dóminn við þingfestingu málsins. Hann játaði skýlaust sök og samþykkti höfuðstól bótakröfunnar en hafnaði vaxtakröfunni. Farið var með málið samkvæmt ákvæðum 164. gr. laga nr. 88/2008 um meðferð sakamála og það tekið til dóms án frekari sönnunarfærslu. Játning ákærða er í samræmi við önnur gögn málsins og verða hann því sakfelldur fyrir brotin en þau eru réttilega heimfærð til refsiákvæða í ákæru.

II

Ákærði er fæddur í mars 1993. Hann var með dómi Héraðsdóms Vestfjarða 5. mars 2013 dæmdur í 45 daga fangelsi skilorðsbundið í 2 ár vegna brota gegn 1. mgr. 244. gr., 1. mgr. 257. gr. og 1. mgr. 259. gr. almennra hegningarlaga nr. 19/1940 og 1. mgr. 48. gr. umferðarlaga nr. 50/1987. Brot þau sem ákærði hefur nú verið sakfelldur fyrir voru framin áður en framangreindur dómur var kveðinn upp. Refsingu ákærða ber því að ákveða sem hegningarauka við framangreindan dóm, sbr. 77. og 78. gr. almennra hegningarlaga. Þykir refsing ákærða hæfilega ákveðin fangelsi í 30 daga sem bundið verður skilorði með þeim hætti er í dómsorði greinir.

Ákærði greiði N1 hf., skaðabætur að fjárhæð 320.000 krónur auk vaxta og dráttarvaxta eins og nánar greinir í dómsorði.

Engan sakarkostnað leiddi af máli þessu.

Dóm þennan kveður upp S-kvk-nf E-kvk-nf K-kvk-nf dómstjóri.

D Ó M S O R Ð:

Ákærði, I-kk-nf Ó-kk-nf I-kk-nf, sæti fangelsi í 30 daga en fresta skal fullnustu refsingarinnar og skal hún falla niður að liðnum tveimur árum frá uppkvaðningu dóms þessa að telja haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Ákærði greiði N1 hf., kt. [...], skaðabætur að fjárhæð 320.000 krónur auk vaxta samkvæmt 8. gr. laga nr. 38/2001 frá 2. febrúar 2013 til 3. apríl 2013 en með dráttarvöxtum samkvæmt 9. gr., sbr. 1. mgr. 6. gr. sömu laga frá þeim degi til greiðsludags.

S-kvk-nf E-kvk-nf K-kvk-nf